**ΠΕΡΙΦΕΡΕΙΑ ΚΡΗΤΗΣ**

**ΓΡΑΦΕΙΟ ΤΥΠΟΥ**

**ΔΕΛΤΙΟ ΤΥΠΟΥ**

**13-1-2022**

**Ξεκινάει η διαδικασία υποβολής αιτήσεων για την κοινωνική δράση της Περιφέρειας Κρήτης «Η Προίκα του Μωρού»**

Η Περιφέρεια Κρήτης στα πλαίσια του Κοινωνικού της προγράμματος για τη στήριξη των ευπαθών κοινωνικών ομάδων, ξεκινάει την υλοποίηση της κοινωνικής δράσης υπερτοπικού χαρακτήρα, με τίτλο «Η Προίκα του Μωρού».

Η δράση αποσκοπεί στην άμβλυνση της υλικής αποστέρησης και στον περιορισμό του κινδύνου φτώχειας και κοινωνικού αποκλεισμού των οικογενειών και των παιδιών που βρίσκονται σε κατάσταση ένδειας. Με το πακέτο της «Προίκας του Μωρού», παρέχονται δωρεάν καθορισμένα, βασικά είδη φροντίδας και υγιεινής για τις ανάγκες των βρεφών και συγκεκριμένα: ένα λίκνο, σετ σεντόνια λίκνου, κουβέρτα αγκαλιάς, σελτεδάκια, φορμάκια, εσώρουχα ολόσωμα, πάνες, λαβέτες, μπουρνουζοπετσέτες, σετ περιποίησης και ένα παιχνίδι ύπνου. Επίσης, η δράση πρόκειται να συμβάλει στην ενίσχυση της κοινωνικής ενσωμάτωσης και στη δημιουργία ενός υποστηρικτικού περιβάλλοντος για τις οικογένειες που θα διασφαλίζει την υγιεινή διαβίωση και την πλήρη ανάπτυξή των παιδιών τους.

Ωφελούμενες της δράσης είναι οι γυναίκες κάτοικοι της Περιφέρειας Κρήτης ωφελούμενες του Κοινωνικού Εισοδήματος Αλληλεγγύης (ΚΕΑ), που θα γεννήσουν το έτος 2022 σε δημόσιο νοσοκομείο και η διανομή των βρεφικών ειδών θα πραγματοποιηθεί κατόπιν συνεργασίας της Διεύθυνσης Κοινωνικής Μέριμνας της Περιφέρειας Κρήτης με τις κοινωνικές υπηρεσίες των Δήμων.

Η δράση «Η Προίκα του Μωρού» χρηματοδοτείται από τον τακτικό προϋπολογισμό της Περιφέρειας Κρήτης.

Οι μητέρες ωφελούμενες του ΚΕΑ που θα γεννήσουν το έτος 2022, μπορούν να απευθυνθούν στην κοινωνική υπηρεσία του Δήμου τους και να ενημερωθούν για τη διαδικασία υποβολής της αίτησης, καθώς και για τα απαιτούμενα δικαιολογητικά.

Στον πίνακα αναφέρονται οι υπεύθυνοι υλοποίησης της δράσης σε κάθε Δήμο και τα στοιχεία επικοινωνίας τους.

|  |
| --- |
| **ΠΕΡΙΦΕΡΕΙΑΚΗ ΕΝΟΤΗΤΑ ΗΡΑΚΛΕΙΟΥ** |
| **ΔΗΜΟΙ** | **ΥΠΕΥΘΥΝΟΣ ΥΛΟΠΟΙΗΣΗΣ** | **ΣΤΟΙΧΕΙΑ ΕΠΙΚΟΙΝΩΝΙΑΣ** |
| **Δήμος Ηρακλείου** | Τσαμάνδουρα Ηρώ | 28103 44722 |
| **Δήμος Φαιστού** | Πρίντεζης Μιχάλης | 28923 40217 |
| **Δήμος Μαλεβιζίου** | Τερζίδου Μαρία | 2813 400684 |
| **Δήμος Αρχανών -Αστερουσίων** | Κλεισαρχάκη Χρυσούλα | 2813 401122, 401163 |
| **Δήμος Γόρτυνας** | Αμβράζη Όλγα | 28923 40334  |
| **Δήμος Χερσονήσου** | Ιατράκη Ελίζα | 28973 40045 |
| **Δήμος Μινώα Πεδιάδας** | Τσιάγκα Μαρία | 28910 22922 |
| **Δήμος Βιάννου** | Καραγιώργη Ελένη | 28953 40177  |
| **ΠΕΡΙΦΕΡΕΙΑΚΗ ΕΝΟΤΗΤΑ ΧΑΝΙΩΝ** |
| **ΔΗΜΟΙ** | **ΥΠΕΥΘΥΝΟΣ ΥΛΟΠΟΙΗΣΗΣ** | **ΣΤΟΙΧΕΙΑ ΕΠΙΚΟΙΝΩΝΙΑΣ** |
| **Δήμος Χανίων** | Καντεράκη Ειρήνη | 28213 41695 |
| **Δήμος Αποκορώνου**  | Μπενάκη ΧρυσούλαΑναστασάκη Φιλία | 28253 4031228253 40502 |
| **Δήμος Πλατανιά** | Παυλοπούλου Κωνσταντίνα | 28213 40020  |
| **Δήμος Κισσάμου** | Πευκιανάκη Χρυσή | 28220 83105-31989 |
| **Δήμος Σφακίων** | Αμοιραδάκη Αθηνά | 28253 40016  |
| **Δήμος Καντάνου Σελίνου** | Ξανθουδάκη Ευτέρπη | 28233 40300 |
| **ΠΕΡΙΦΕΡΕΙΑΚΗ ΕΝΟΤΗΤΑ ΡΕΘΥΜΝΟΥ** |
| **ΔΗΜΟΙ** | **ΥΠΕΥΘΥΝΟΣ ΥΛΟΠΟΙΗΣΗΣ** | **ΣΤΟΙΧΕΙΑ ΕΠΙΚΟΙΝΩΝΙΑΣ** |
| **Δήμος Ρεθύμνου** | Μπουρνέλης Μιχάλης | 28310 21307 |
| **Δήμος Ανωγείων** | Θεοφανάκη Ειρήνη | 28340 31411 |
| **Δήμος Μυλοποτάμου** | Καλλιγιάνη Μαρία | 28340 20419 |
| **Δήμος Αμαρίου** | Δημητράκη Ελένη | 28333 40103  |
| **Δήμος Αγίου Βασιλείου** | Τσουρδαλάκης Αντώνης | 28323 40203 |
| **ΠΕΡΙΦΕΡΕΙΑΚΗ ΕΝΟΤΗΤΑ ΛΑΣΙΘΙΟΥ** |
| **ΔΗΜΟΙ** | **ΥΠΕΥΘΥΝΟΣ ΥΛΟΠΟΙΗΣΗΣ** | **ΣΤΟΙΧΕΙΑ ΕΠΙΚΟΙΝΩΝΙΑΣ** |
| **Δήμος Αγίου Νικολάου** | Σταυρουλάκης Μιχάλης | 28410 91391 |
| **Δήμος Σητείας** | Γιατζάκη Μαρία, Κουνελάκη Δήμητρα | 28430 24228 |
| **Δήμος Ιεράπετρας** | Ηρώ Λαμπράκη | 28423 40403 |
| **Οροπεδίου Λασιθίου** | Πλατή Κατερίνα | 28443 40152 |